Alija Kučukalić
Alija Kučukalić (Sarajevo, 23. april 1937. – Sarajevo 22. juni 1992.) pripada generaciji istaknutih bosanskohercegovačkih kipara. Riječ je o kiparu koji je obilježio kraj šeste i početak sedme decenije XX. st. kada je riječ o modernom bosanskohercegovačkom kiparstvu Bio je i istaknuti profesor na Akademiji likovnih umjetnosti u Sarajevu. Svojom ličnošću, umjetničkim stvaralaštvom, kao i pedagoškim radom, bitno uticao na razvoj bosanskohercegovačke kulturno-umjetničke sredine. Stradao je tokom ratnih dejstava u Sarajevu 22. juna 1992. godine.